
       Ministarstvo regionalno-investicionog razvoja
       i saradnje sa nevladinim oranizacijama 
   
                 


[bookmark: _GoBack]Broj:01-063/26-1225	                          			   Podgorica, 23. jul 2026. godine


Na osnovu Uredbe o dodjeli sredstava za podsticanje direktnih investicija i unapređenje konkurentnosti privrede („Službeni list Crne Gore“, broj 19/2019), Programa za podršku investicijama za 2026. godinu, kojeg je Vlada usvojila 18. juna 2026. godine, kao i na osnovu zaključaka Vlade Crne Gore br. 11-011/26-2410/3  od 26. juna 2026. godine, 


MINISTARSTVO REGIONALNO-INVESTICIONOG RAZVOJA
I SARADNJE SA NEVLADINIM ORGANIZACIJAMA


objavljuje

JAVNI POZIV

za učešće u postupku dodjele sredstava za
Program podrške investicijama za 2026. godinu
 

Ministarstvo regionalno-investicionog razvoja i saradnje sa nevladinim organizacijama poziva mikro i mala preduzeća i preduzetnike da podnesu prijavu za učešće u postupku dodjele sredstava za Program podrške investicijama za 2026. godinu.

[bookmark: _Hlk201549261]Programom je predviđeno sprovođenje dvije programske linije:
1. Programska linija za podršku investicijama u nedovoljno razvijenim opštinama – namijenjena je podršci investicijama koje dolaze iz lokalnih samouprava sa stepenom razvijenosti do 75%[footnoteRef:1], a koji imaju značajan uticaj na ekonomski razvoj i konkurentnost, kao i na unapređenje proizvodnih kapaciteta, finalne proizvodnje i pružanje usluga. [1:  U skladu sa Pravilnikom o utvrđivanju liste stepena razvijenosti jedinica lokalne samouprave, “Sl. List CG” br. 122/25] 

2. Programska linija za podršku održivim investicijama – namijenjena je podršci investicijama koje dolaze iz lokalnih samouprava sa stepenom razvijenosti preko 75%[footnoteRef:2], a koje se fokusiraju na ulaganja koja doprinose stabilnom razvoju i unapređenju poslovanja u mikro i malim preduzećima. [2:  Ibid] 


Opšti uslovi za učešće

[bookmark: _Hlk193549268][bookmark: _ftnref4]Pravo učešća u Programu, odnosno programskim linijama imaju mikro i mala preduzeća i preduzetnici registrovani u skladu sa Zakonom o privrednim društvima ("Službeni list Crne Gore", br. 90/25, 121/25), Uredbom o bližim kriterijumima, uslovima i načinu dodjele državne pomoći ("Službeni list Crne Gore“, br. 27/2010, 34/2011 i 16/14) i Zakonom o računovodstvu ("Službeni list Crne Gore“, br. 145/2021 i 152/2022) i koja zadovoljavaju sljedeće uslove: 
· Posluju 100% u privatnom vlasništvu, isključujući off shore kompanije;
· Registrovani su u Centralnom registru privrednih subjekata Crne Gore;
· Imaju šifru osnovne djelatnosti pod kojom je privredni subjekat prijavljen u CRPS, ili povezanu šifru djelatnosti sadržanu u Statutu na dan 31. decembar 2025. godine;
· [bookmark: _Hlk161309959][bookmark: _Hlk95381587]Imaju predate zvanične finansijske izvještaje za 2025. godinu u zakonski predviđenom roku (31.03.2025. godine) ili drugom zakonskom roku definisanom od strane Poreske uprave; 
· Za aplikante koji nijesu u obavezi da sastavljaju finansijske izvještaje, potrebno je da je preduzetnik, koji plaća poreze i doprinose po stvarnom dohotku ili u paušalnom iznosu, podnio GPPFL obrazac za 2025. godinu odnosno ZPO obrazac za 2026. godinu;
· Imaju pozitivno finansijsko poslovanje u 2025. godini; 
· Redovno izvršavaju obaveze plaćanja poreza i doprinosa na lična primanja, poreza na dobit pravnih lica i poreza na dodatu vrijednost, odnosno redovno izmiruju reprogramirane poreske obaveze, shodno Zakonu o reprogramu poreskih potraživanja (“Službeni list Crne Gore”, br. 83/2016), Uredbi o uslovima za odlaganje naplate poreskih i neporeskih potraživanja (“Službeni list Crne Gore”, br. 57/18) i Uredbi o uslovima za odlaganje naplate dospjelih poreskih i neporeskih potraživanja (“Službeni list Crne Gore”, br. 27/2020, 50/2020 i 015/2021)[footnoteRef:3]; [3:  Poreski obveznici koji imaju rješenja o preusmjeru sredstava na jedinstveni račun, a ista još uvijek nijesu realizovana na analitičkoj evidenciji obveznika, smatraju se redovnim poreskim obveznicima.] 

· Za iste opravdane troškove nijesu koristili sredstva finansijske pomoći iz državnog i/ili lokalnog budžeta ili međunarodnih institucija/programa i drugih donatora u poslednje 3 godine;
· Nijesu u obavezi povraćaja nezakonito primljene državne pomoći;
· Nijesu u postupku stečaja ili likvidacije;
· [bookmark: _Hlk95822326]Ne nalazi se u kaznenoj evidenciji Ministarstva pravde, i čije se odgovorno lice[footnoteRef:4] ne nalazi u kaznenoj evidenciji Ministarstva pravde; [4:  Odgovorno lice je fizičko lice kome su povjereni određeni poslovi u pravnom licu, lice koje je ovlašćeno da postupa u ime pravnog lica, kao i lice za koje se osnovano može pretpostaviti da je ovlašćeno da postupa u ime pravnog lica (Zakon o odgovornosti pravnih lica za krivična djela  Sl.list 002/07, 013/07, 073/10, 030/12 i 039/16).] 

· [bookmark: _Hlk95822341]U slučaju da privredno društvo i osnivač društva imaju učešće u vlasničkoj strukturi drugog privrednog subjekta (povezana lica)[footnoteRef:5], navedena fizička ili pravna lica ne mogu aplicirati sa oba privredna društva na ovom Programu. [5:  Zakon o privrednim društvima ("Službeni list Crne Gore", broj 90/25 i broj 121/25, član 45).] 



Posebni uslovi

· Privredni subjekti koji su u 2024. i u 2025. godini ostvarili pravo na subvenciju i dodjelu državne pomoći u okviru Programa za unapređenje konkurentnosti privrede za 2024. i 2025. godinu, Programa za podsticanje inovacija u funkciji energetske efikasnosti u industriji, Programa za razvoj i promociju zanatstva za 2024. i 2025. godinu, kao i Programa za podršku investicijama za 2025. godinu, nemaju pravo učešća u Programu koji implementira Ministarstvo regionalno-investicionog razvoja i saradnje sa nevladinim organizacijama, a koji se realizuje u 2026. godini.

· U realizaciji Programa podrške investicijama Ministarstva regionalno-investicionog razvoja i saradnje sa nevladinim organizacijama, isti privredni subjekat ne može biti aplikant u obje programske linije istovremeno. 

· Privredni subjekat i sa njim povezano lice ne mogu istovremeno biti korisnici i pružaoci usluga/dobavljači opreme u okviru iste programske linije. 


Finansijski okvir

[bookmark: _Hlk193549655]Ukupan budžet opredijeljen za realizaciju Programa podrške investicijama za 2026. godinu iznosi 1.349.999,00 €, odnosno pojedinačno po programskim linijama:

1. Programska linija za podršku investicijama u nedovoljno razvijenim opštinama -    849.999,00 €

2. Programska linija za podršku održivim investicijama - 500.000,00 €

Intenzitet podrške

[bookmark: _Hlk95718241]Intenzitet podrške je definisan u visini do 50% iznosa opravdanih troškova bez PDV-a, dok uz primjenu razvrstavanja jedinica JLS prema stepenu razvijenosti[footnoteRef:6], primjenjivaće se uvećana podrška, koja može iznositi i do 80%, uz definisanje maksimalnih pojedinačnih iznosa, i to u sljedećim situacijama: [6:  Zakon o regionalnom razvoju (Sl.list Cg 20/11 i 20/15 i 47/19); Pravilnik o utvrđivanju liste stepena razvijenosti jedinica lokalne samouprave, “Sl. List CG” br. 122/25] 


1. Programska linija za podršku investicijama u nedovoljno razvijenim opštinama 
(za privredne subjekte koji su registrovani i posluju u JLS sa indeksom razvijenosti do 75%[footnoteRef:7], odnosno u sljedećim opštinama: Petnjica, Gusinje, Andrijevica, Rožaje, Berane, Bijelo Polje, Šavnik, Plužine i Plav) [7:  ibid] 

· podrška će iznositi do 70% iznosa opravdanih troškova bez PDV-a; 
· za privredne subjekte koji su 50% i više u vlasništvu žena i mladih do 35 godina starosti u momentu apliciranja, podrška će iznositi do 80% iznosa opravdanih troškova bez PDV-a. 

2. Programska linija za podršku održivim investicijama
(za privredne subjekte koji su registrovani i posluju u JLS sa indeksom razvijenosti preko 75%[footnoteRef:8], odnosno u sljedećim opštinama: Mojkovac,Tuzi, Pljevlja, Kolašin, Zeta, Ulcinj, Nikšić, Danilovgrad, Cetinje, Žabljak, Bar, Herceg Novi, Kotor, Podgorica, Tivat i Budva) [8:  ibid] 

· podrška će iznositi do 50% iznosa opravdanih troškova bez PDV-a; 
· za privredne subjekte koji su 50% i više u vlasništvu žena i mladih do 35 godina starosti u momentu apliciranja, podrška će iznositi do 60% iznosa opravdanih troškova bez PDV-a. 

Uslov za sve je da od 31.12.2025. godine nije bilo promjena u strukturi vlasništva, kao i u promjeni adrese sjedišta Društva u okviru druge JLS kojim bi se obezbijedio uvećani iznos podrške.

Djelatnosti koje se podržavaju Programom

Programom se podržavaju djelatnosti na osnovu Zakona o klasifikaciji djelatnosti ("Službeni list Crne Gore", br. 18/2011 i 152/2022) u okviru svih sektora definisanih Zakonom. 


Podnošenje prijava

Prijavna dokumentacija za učešće u Programu, odnosno pojedinačno definisanim Programskim linijama je objavljena na web stranici Ministarstva regionalno-investicionog razvoja i saradnje sa nevladinim organizacijama, https://www.gov.me/clanak/vlada-utvrdila-program-podrske-investivijama-za-2026-godinu. Takođe, sve informacije i stručna pomoć vezana za programske linije, način apliciranja i potrebna dokumentacija mogu se dobiti putem kontakt e-mail adresa i telefona datih u dijelu opisa programskih linija. 

[bookmark: _Hlk95823065][bookmark: _Hlk193551653]Rok za dostavljanje ponuda počinje u ponedjeljak, 27. jula 2026. godine i traje do ponedjeljka, 10. avgusta 2026. godine. 

Podnošenje prijava i prateće dokumentacije vršiće se isključivo predajom na arhivu Ministarstva regionalno-investicionog razvoja i saradnje sa nevladinim organizacijama, Cetinjski put bb, Eko-efikasna zgrada, Podgorica, i to u periodu od 10:00 – 14:00 sati (pauza od 11:00-11:30). 

Svi aplikanti će prilikom predaje zahtjeva dobiti potvrdu o datumu i vremenu predaje, koja će ujedno koristiti i Komisiji kako bi imala hronološki redosljed prijema svih aplikacija. Sadržaj aplikacije, odnosno validnost dostavljene dokumentacije se razmatra naknadno od strane Komisije, i ne čini dio pomenute potvrde. 

[bookmark: _Hlk193551690]Razmatranje i eventualno odobravanje zahtjeva se vrši isključivo hronološki u skladu sa datumom i vremenom predaje, i u skladu sa raspoloživim iznosom sredstava u okviru pojedinačnih programskih linija. 

Krajnji rok za podnošenje finalnih izvještaja/zahtjeva za refundaciju odobrenih i ugovorenih aktivnosti je 30. oktobar 2026. godine do 15:00 sati.

Potrebna dokumentacija

Prijavna dokumentacija se sastoji od sljedećih obrazaca koji čine dio obavezne opšte dokumentacije za obije programske linije: 

1. Prijavni formular – Obrazac 1;
2. Izjava preduzetnika/privrednog društva o prihvatanju uslova Programa, ovjerena kod nadležnog organa - Obrazac 2; 
3. Ponuda/profaktura/faktura dobavljača za realizaciju aktivnosti odnosno nabavku opreme sa detaljnim opisom i troškovima.

[bookmark: _Hlk194022653]Prijavna dokumentacija se dostavlja u 4 primjerka (jedan original i tri kopije). 

Napomena:
· Dostavljene ponude/profakture/fakture moraju sadržati jasno definisan predmet nabavke/usluge, rok isporuke/realizacije i cijenu proizvoda/usluge izraženu u EUR i iskazanim PDV-om (ako su izdate na teritoriji Crne Gore).
· [bookmark: _Hlk95822441]Ponude/profakture/fakture izdate na ino jeziku, moraju biti prevedene na crnogorski jezik i ovjerene od strane sudskog tumača.
· Prihvatljive su samo fakture/ugovori izdati u periodu od 1. januara do 30. oktobra 2026. godine.


Dokumentacija koja se pribavlja po službenoj dužnosti

[bookmark: _Hlk201549723]Ministarstvo regionalno-investicionog razvoja i saradnje sa nevladinim organizacijama će u skladu sa pravnim oblikom registracije aplikanta sljedeće dokaze obezbijediti po službenoj dužnosti: 

· [bookmark: _Hlk194022123]Izvod iz Centralnog registra privrednih subjekata u odnosu na mjesec predaje aplikacije i u odnosu na mjesec predaje dokumentacije za refundaciju sredstava;
· Potvrdu iz Privrednog suda da privredni subjekat nije u stečajnom postupku ili postupku likvidacije u odnosu na mjesec predaje aplikacije i u odnosu na mjesec predaje dokumentacije za refundaciju sredstava;
· Potvrdu iz Poreske uprave o predatom finansijskom izvještaju za 2025. godinu u zakonski predviđenom roku; 
· [bookmark: _Hlk194022256]Potvrdu o plaćenim obavezama po osnovu svih poreza propisanih zakonom, kao i po osnovu poreza i doprinosa na zarade zaposlenih zaključno sa prethodnim mjesecom, u odnosu na mjesec predaje aplikacije, kao i u odnosu na mjesec predaje dokumentacije za refundaciju troškova, čija dospjelost nije duža od 30 dana (ili potvrdu o redovnom izmirivanju obaveza po odobrenom reprogramu poreskih obaveza);
· Potvrdu da se privredno društvo i njegovo odgovorno lice[footnoteRef:9] ne nalaze u kaznenoj evidenciji Ministarstva pravde. [9:  Odgovorno lice je fizičko lice kome su povjereni određeni poslovi u pravnom licu, lice koje je ovlašćeno da postupa u ime pravnog lica, kao i lice za koje se osnovano može pretpostaviti da je ovlašćeno da postupa u ime pravnog lica (Zakon o odgovornosti pravnih lica za krivična djela  Sl.list 002/07, 013/07, 073/10, 030/12, 039/16).
] 



Razmatranje podnešenih prijava

[bookmark: _Hlk201551094]Ministarstvo regionalno-investicionog razvoja i saradnje sa nevladinim organizacijama formiraće Komisiju koja će razmatrati samo prijave koje sadrže potpunu dokumentaciju i ispunjavaju uslove Javnog poziva. 

U slučaju pozitivnog rješavanja prijave, a po osnovu priložene dokumentacije, podnosilac prijave pristupa potpisivanju Ugovora o sufinansiranju sa Ministarstvom regionalno-investicionog razvoja i saradnje sa nevladinim organizacijama, kojim se definišu međusobna prava i obaveze između podnosioca zahtjeva kao potencijalnog korisnika i davaoca državne pomoći. 


Refundacija opravdanih troškova i monitoring

Rok za podnošenje zahtjeva za refundaciju troškova sa pratećom dokumentacijom, a koji su definisani Ugovorom o sufinansiranju je 30. oktobar 2026. godine do 15:00 sati. Zahtjevi za refundaciju se podnose na arhivu Ministarstva. 

Dokumentacija koja se podnosi za refundaciju troškova:
· Zahtjev za isplatu (refundaciju) sredstava - Obrazac 3;
· Završni izvještaj o realizaciji aktivnosti u okviru programske linije – Obrazac 4;
· [bookmark: _Hlk161310888][bookmark: _Hlk161310112]Fiskalizovan račun/faktura za nabavku predmetne opreme/usluga koji mora sadržati sve podatke propisane Zakonom[footnoteRef:10] izdata na puni iznos investicije. Ukoliko se radi o uvezenoj opremi neophodno je dostaviti ovjerenu fakturu sa otpremnicom, JCI (jedinstvenu carinsku ispravu). Fotokopija garancije za opremu je obavezna za svaki predmet nabavke koji podliježe garanciji; [10:  Zakon o porezu na dodatu vrijednost  ("Službeni list Republike Crne Gore", br. 065/01 od 31.12.2001, 012/02 od 15.03.2002, 038/02 od 26.07.2002, 072/02 od 31.12.2002, 021/03 od 31.03.2003, 076/05 od 16.12.2005, 004/06 od 27.01.2006, "Službeni list Crne Gore", br. 016/07 od 27.12.2007, 073/10 od 10.12.2010, 040/11 od 08.08.2011, 029/13 od 22.06.2013, 009/15 od 05.03.2015, 053/16 od 11.08.2016, 001/17 od 09.01.2017, 050/17 od 31.07.2017, 046/19 od 07.08.2019, 073/19 od 27.12.2019, 080/20 od 04.08.2020, 008/21 od 26.01.2021, 059/21 od 04.06.2021) i Zakon o fiskalizaciji u prometu proizvoda i usluga ("Službeni list Crne Gore", br. 046/19 od 07.08.2019, 073/19 od 27.12.2019, 008/21 od 26.01.2021) 
] 

· Dokaz o izvršenom plaćanju (izvodi sa bankarskog računa preduzeća ovjeren od strane poslovne banke, ovjeren original nalog za prenos, ovjereni Swift, ovjerena potvrda od dobavljača, itd.)[footnoteRef:11];  [11:  Prihvata se jedan od navedenih dokumenata.] 

· Dokaz o realizovanoj aktivnosti – dokument kojim se opisuje stanje nakon realizacije aktivnosti, fotografije (kupljena/instalirana oprema/uređaj);
· Karton deponovanih potpisa;
· Potvrda da je navedeni žiro-račun (naveden u KDP) aktivan izdata od strane poslovne banke. Sredstva će se isplaćivati na žiro račun banke za koji je dostavljena potvrda; i
· druga specifična dokumentacija po zahtjevu Ministarstva regionalno investicionog razvoja i saradnje sa nevladinim organizacijama, a koja je definisana pojedinačnom programskom linjom.

Kompletna dokumentacija se dostavlja u originalu ili ovjerenoj fotokopiji. 

Napomena: 
· Sve fakture izdate od isporučioca opreme/usluga moraju biti plaćene sa računa preduzeća korisnika finansijske pomoći. 

[bookmark: _Hlk201551132]Ministarstvo regionalno-investicionog razvoja i saradnje sa nevladinim organizacijama, prije donošenja odluke o refundaciji sredstava, obavlja obavezan monitoring odnosno terensku kontrolu neposrednim uvidom na lokaciji poslovnih objekata podnosioca prijave.

Isplata će se vršiti naknadno po principu refundacije za programske linije u okviru kojih je isti predviđen, a pošto je ugovorena aktivnost u potpunosti realizovana i za koju je dostavljena kompletna dokumentacija i dokaz o utrošku sredstava, kao i pozitivan Izvještaj Komisije za monitoring sa foto-dokumentacijom, uz ostale ispunjene uslove Programa. 
Ukoliko dostavljena dokazna dokumentacija nakon završetka aktivnosti nije u skladu sa odobrenim opravdanim troškovima (definisanih u Ugovoru o sufinansiranju), Ministarstvo neće izvršiti isplatu, o čemu će donijeti Rješenje kojim će se odbiti zahtjev za refundaciju sredstava. 
Takođe, ukoliko se u toku monitoringa, odnosno terenske kontrole, utvrdi da oprema odstupa od one prikazane na fakturi, Ministarstvo neće izvršiti isplatu, o čemu će donijeti Rješenje kojim će se odbiti zahtjev za refundaciju sredstava.  


Programska linija za podršku investicijama u nedovoljno razvijenim opštinama

KO? 
Pravo učešća u ovoj Programskoj liniji imaju mikro i mala preduzeća i preduzetnici. 

ŠTA? 
Kroz ovu programsku liniju se podržava ulaganje u opremu, nove opreme i/ili mašina uključenih  u proces proizvodnje, finalne proizvodnje i usluga, koja mora biti direktno (po)vezana sa osnovnom šifrom djelatnosti pod kojom je privredni subjekt (preduzetnik) registrovan u CRPS-u, ili povezane šifre moraju biti sadržane u Statutu privrednog društva na dan 31. 12. 2025. godine.

KOLIKO?
Ukupan budžet za realizaciju Programske linije za podršku investicijama u nedovoljno razvijenim opštinama iznosi 849.999,00 €.  

INTENZITET PODRŠKE 
Prihvatljiva ulaganja su u visini od10.000,00 do 80.000,00 € bez PDV-a. 

Programska linija podrazumijeva da privredno društvo/preduzetnik finansira 100% svih troškova do završetka aktivnosti za koju konkuriše. Nakon podnesene dokumentacije koja dokazuje utrošak sredstava ugovorene aktivnosti, od strane Ministarstva regionalno-investicionog razvoja i saradnje sa nevladinim organizacijama odobrava se refundacija dijela troškova u visini do 70% iznosa opravdanih troškova bez PDV-a, u minimalnom iznosu od 7.000,00 €, a u maksimalnom iznosu do 56.000,00 € bez PDV-a. 
Ukoliko u osnivačkoj strukturi preduzeća u vlasništvu od minimum 50% učestvuju osobe ženskog pola i/ili osobe koje imaju do navršenih 35 godina starosti, intenzitet maksimalne podrške iznosi do 80% iznosa opravdanih troškova bez PDV-a, odnosno u minimalnom iznosu od 8.000,00 €, a u maksimalnom iznosu do 64.000,00 € bez PDV-a.  

KADA?
Podnošenje zahtjeva od strane privrednih subjekata se vrši od  ponedjeljka 27. jula 2026. godine do ponedjeljka 10. avgusta 2026. godine, u periodu od 10:00–14:00 sati, (pauza od 11:00-11:30) dok je krajnji rok za podnošenje finalnih izvještaja/zahtjeva za refundaciju odobrenih i ugovorenih aktivnosti 30. oktobar 2026. godine do 15:00 sati.



Programska linija za podršku održivim investicijama

KO? 
Pravo učešća u ovoj Programskoj liniji imaju mikro i mala preduzeća i preduzetnici. 

ŠTA? 
Kroz ovu programsku liniju se podržava ulaganje u opremu, nove opreme i/ili mašina uključenih  u proces proizvodnje, finalne proizvodnje i usluga, koja mora biti direktno (po)vezana sa osnovnom šifrom djelatnosti pod kojom je privredni subjekt (preduzetnik) registrovan u CRPS-u, ili povezane šifre moraju biti sadržane u Statutu privrednog društva na dan 31. 12. 2025. godine.

KOLIKO?
Ukupan budžet za realizaciju Programske linije za podršku održivim investicijama iznosi 500.000,00 €.  

INTENZITET PODRŠKE 
Prihvatljiva ulaganja su u visini od od 10.000,00 do 80.000,00 € bez PDV-a. 

Programska linija podrazumijeva da privredno društvo/preduzetnik finansira 100% svih troškova do završetka aktivnosti za koju konkuriše. Nakon podnesene dokumentacije koja dokazuje utrošak sredstava ugovorene aktivnosti, od strane Ministarstva regionalno-investicionog razvoja i saradnje sa nevladinim organizacijama, odobrava se refundacija dijela troškova u visini do 50% iznosa opravdanih troškova bez PDV-a, u minimalnom iznosu od 5.000,00 €, a u maksimalnom iznosu do 40.000,00 € bez PDV-a.
Ukoliko u osnivačkoj strukturi preduzeća u vlasništvu od minimum 50%, učestvuju osobe ženskog pola i/ili osobe koje imaju do navršenih 35 godina starosti, intenzitet maksimalne podrške iznosi do 60% iznosa opravdanih troškova bez PDV-a, odnosno u minimalnom iznosu od 6.000,00 €, a u maksimalnom iznosu do 48.000,00 € bez PDV-a

KADA?
Podnošenje zahtjeva od strane privrednih subjekata se vrši od petka 27. jula 2026. godine do ponedjeljka 10. avgusta 2026. godine, u periodu od 10:00–14:00 sati, (pauza od 11:00-11:30) dok je krajnji rok za podnošenje finalnih izvještaja/zahtjeva za refundaciju odobrenih i ugovorenih aktivnosti 30. oktobar 2026. godine do 15:00 sati.

